b'\n_START_ARTICLE_\nDomen Prevc\n_START_SECTION_\n\xc5\xa0portna kariera\n_START_PARAGRAPH_\nNjegova starej\xc5\xa1a brata sta Peter in Cene Prevc. Oba sta skakalca po sledi katerih je \xc5\xa1el tudi najmlaj\xc5\xa1i Domen.\n_START_SECTION_\nZa\xc4\x8detki: celinski pokal 2014-15\n_START_PARAGRAPH_\nV celinskem pokalu je prvi\xc4\x8d nastopil 5. julija 2014, ko je na skakalnici Bauhenk v Kranju zasedel 35. mesto. Dan kasneje je na istem prizori\xc5\xa1\xc4\x8du osvojil osmo mesto. Naslednje leto, 12. septembra 2015 je v Stamsu osvojil \xc4\x8detrto mesto, 3. oktobra 2015 se je prvi\xc4\x8d uvrstil na stopni\xc4\x8dke z drugim mestom v Klingenthalu. Dan kasneje je na istem prizori\xc5\xa1\xc4\x8du osvojil svojo prvo zmago v karieri._NEWLINE_Prav z uspe\xc5\xa1nimi skoki v Klingenthalu si je prislu\xc5\xbeil prvi nastop med skakalno elito v svetovnem pokalu.\n_START_SECTION_\nSvetovni pokal v smu\xc4\x8darskih skokih 2015-16\n_START_PARAGRAPH_\nV svetovnem pokalu je debitiral 21. novembra 2015 na ekipni tekmi, kjer je z bratom Petrom, Jurijem Tepe\xc5\xa1em in An\xc5\xbeetom Lani\xc5\xa1kom \xc5\xbee na svoji prvi tekmi prispeval k ekipnem drugemu mestu. Nato je 22. novembra 2015 na svoji prvi posami\xc4\x8dni tekmi dosegel osmo mesto, s \xc4\x8dimer je prvi\xc4\x8d opozoril nase. 19. decembra 2015 je na tekmi v Engelbergu prvi\xc4\x8d stopil na zmagovalne stopni\xc4\x8dke. Bil je drugi za bratom Petrom, ki je zmagal. Tako se je zgodilo prvi\xc4\x8d v zgodovini, da sta dva brata zasedla prvi dve mesti._NEWLINE_Sledil je za Domna prvi nastop na novoletni skakalni turneji. Po \xc5\xa1tirih tekmah turneje je bil skupno na 17. mestu. Najbolj\xc5\xa1i dose\xc5\xbeek mu je uspel na zadnji tekmi v Bischofshofenu, ko je bil \xc5\xa1esti. Poleg tega je bil drugi v kvalifikacijah v Innsbrucku. _NEWLINE_Do svojih drugih stopni\xc4\x8dk je pri\xc5\xa1el 30. januarja 2016, ko je bil v japonskem Saporu ponovno drugi in to zopet za svojim bratom Petrom. Tako sta \xc5\xbee drugi\xc4\x8d brata Prevc pri\xc5\xa1la do dvojne zmage. _NEWLINE_Nato se je izkazal na prizori\xc5\xa1\xc4\x8du Titisee-Neustadt, Nem\xc4\x8dija kjer je bil 11. marca najbolj\xc5\xa1i v kvalifikacijah z novim rekordom skakalnice, pristal je pri 148 metrih in s tem stari rekord presko\xc4\x8dil za cele tri metre. Naslednjega dne se je na tekmi uvrstil takoj za mesti na zmagovalnem odru, bil je \xc4\x8detrti. Za tretje uvr\xc5\xa1\xc4\x8denim Gangnesom je zaostal za 4,7 to\xc4\x8dke. _NEWLINE_V svoji prvi sezoni med najbolj\xc5\xa1imi je zasedel kon\xc4\x8dno 14. mesto kar ga je postavilo zelo visoko z ozirom na to, da je izpustil nekaj skakalnih prireditev in vse tekme v poletih. Dosegel je devet uvrstitev med najbolj\xc5\xa1ih deset, od tega dve drugi mesti. Skupno 486 osvojenih to\xc4\x8dk je bil zatorej \xc5\xa1e posebno dober rezultat za tako mladega tekmovalca.\n_START_SECTION_\nSvetovno mladinsko prvenstvo 2016\n_START_PARAGRAPH_\nFebruarja 2016 se je \xc5\xa1e vedno le \xc5\xa1estnajstletni Domen udele\xc5\xbeil tekem za mladinsko svetovno nordijsko prvenstvo, ki se je odvijalo v romunskem Rasnovu. Na skakalni tekmi posameznikov je bil drugi in osvojil srebrno kolajno ter naslov podprvaka potem, ko je zaostal le za Nemcem Davidom Sieglom. Na ekipni tekmi me\xc5\xa1anih parov pa je mo\xc5\xa1tvo Slovenije v postavi Ema Klinec, Nika Kri\xc5\xbenar, Domen Prevc in Bor Pavlov\xc4\x8di\xc4\x8d osvojila naslov prvaka in zlato kolajno.\n_START_SECTION_\nSezona 2016-17\n_START_PARAGRAPH_\nV pripravah na naslednjo zimo je v poletnem \xc4\x8dasu nastopil na ve\xc4\x8d prireditvah za celinski pokal. Po nekaj solidnih rezultatih se je izkazal na Poljskem v Wisli kjer je 24. septembra 2016 zasedel drugo mesto. _NEWLINE_Na prvi tekmi sezone 2016\xe2\x80\x9317, 25. novembra na Finskem v Ruki, je pri\xc5\xa1el do svoje prve zmage v svetovnem pokalu v starosti komaj 17 let in 5 mesecev. Nadaljeval je prav tako odli\xc4\x8dno in si na prvih sedmih tekmah petkrat priskakal uvrstitev na zmagovalni oder, od tega so kar \xc5\xa1tiri zmage. Posledi\xc4\x8dno je na Novoletno turnejo pri\xc5\xa1el kot vodilni tekmovalec, oble\xc4\x8den v rumeno majico. Tam je nastopal spremenljivo, bil s po enim petim in \xc5\xa1estim mestom dvakrat uvr\xc5\xa1\xc4\x8den med deseterico in zasedel skupno deveto mesto ter bil s tem najbolje uvr\xc5\xa1\xc4\x8deni Slovenec. _NEWLINE_Na za\xc4\x8detku februarja se je prvi\xc4\x8d udele\xc5\xbeil nastopa v poletih. 3. februarja je na letalnici v nem\xc5\xa1kem Oberstdorfu opravil na dveh treningih svoje prve uradne polete. \xc5\xbde pri prvem je uspel preleteti dvestometrsko znamko, poletel je 205 metrov. Nato pa v drugem celo 221 metrov in tako prvi\xc4\x8d presko\xc4\x8dil 220 metrov. Nato je naslednji dan na svoji prvi tekmi na letalnicah zasedel dobro peto mesto in bil s tem tudi najbolj\xc5\xa1i od Slovencev. Zatem je 5. februarja v poletu pred tekmo z 225.0 metri postavil svoj osebni rekord in nato na tekmi zasedel sedmo mesto, ko je pristal pri 221 metrih. Tako je uspe\xc5\xa1no opravil s svojimi prvimi poleti na velikanki._NEWLINE_19. marca je na poletih v Vikersundu dvakrat izbolj\xc5\xa1al svoj osebni rekord, najprej na 236,5 metra v prvi seriji in nato \xc5\xa1e v drugi, ko je pristal pri 243,5 metra. Na koncu je to zadostovalo za osmo mesto na tekmi.'